Vaiguvos Pijaus Stulginskio koplyčia
55°41′55″š. pl. 22°45′03″r. ilg.﻿ / ﻿55.6987°š. pl. 22.7509°r. ilg.﻿ / 55.6987; 22.7509 Vaiguvos Pijaus Stulginskio koplyčia – privati mūrinė koplyčia Vaiguvos miestelyje Kelmės rajone. Apie 100 m² ploto maldos namai stūkso atokiau nuo miestelio centro, pastatyti vietos gyventojo P. Stulginskio pastangomis nuosavame sodybiniame sklype prie gyvenamojo namo. Statinys su įspūdingų matmenų šventoriaus vartais, stogo bokšteliais su kryžiais, tradiciniu bažnytiniu interjeru, vieta vargonams dar pavadinamas bažnyčia. 2015 m. duomenimis, P. Stulginskio bažnyčia nebuvo pašventinta.